պես երակներում կրող այդ կինը հիմա ամուսնու կողքին խոսելիս չէր կարողանում որոշել տասներկու տարվա կյանքի ընկերոջը ուզածի պես վատաբանի՞, թե՞ իդեալական կնոջ պես՝ հակառակ ամեն ինչի' աջակցի նրան: Իրար ատում էին, բայց այսքան տարի անց էլ պահպանել էին ընտանիքը, կինը այն հույսով, որ ժամանակը կգա' վրեժ կլուծի, իսկ տղամարդը' որ ժամանակը կգա' ամեն ինչ տեղը կընկնի: Սակայն այդ ընթացքում մի շարք հարցերում այնքան էին նմանվել իրար, որ արդեն միմյանցից փախցրած բառերով էին խոսում, նույն շարժումներն էին անում: Նույնիսկ ծաղրանկարներն էին սկսել նմանվել: Ձևախեղված մարմիններ էին նկարում, հասարակության ամենածուռ կողմերը ամենակոպիտ ձևով ցուցադրող երկխոսություններ գրամ և հատկապես մարդկանց նմանեցնում էին կենդանիներին: Դեպրեսիվ կենդանիների աշխարհ...